钦定古今图书集成/明伦汇编/氏族典/第339卷 > 刘洵直
## 钦定古今图书集成/明伦汇编/氏族典/第339卷 > 刘洵直

按《尚友录》：“洵直，字子浩，年十二亡父，十六失母，号痛
几绝。时已知苦学，篝灯几筵之旁，诵书率至夜分。尝
一夕，族父闻哭声甚哀，问故，曰：‘读《马周传》。至其言，少
失父母，犬马之养无所施，为之悲感不能自止。诸父
奇之。两以乡举试礼部，为第七人，登绍兴二十一年
第，调永巷县主簿，秩满授漳州教授，终通判平江府’”，
年五十七，赠金紫光禄大夫。子矩、棠，皆登进士第。